Carl Ditlef Jacobsen

Carl Ditlef Jacobsen (født 10. august 1930 i Stavanger) er en norsk lege og skribent fra Oppegård, mest kjent for sitt arbeid mot bruken av tobakk i Norge, noe han i 2010 mottok Kongens fortjenstmedalje i sølv for.  
Han tok medisinsk embedseksamen ved Universitetet i Oslo 1955 og dr.med. på blødninger samme sted og trombose i 1969. Andre arbeidsgivere og opphold har vært Rikshospitalet, University of Iowa 1971-72 som gjesteforsker, Halden sykehus, overlege medisinsk avdeling på Menighetssøsterhjemmets sykehus 1975-79, og seksjonslege og overlege i gastroenterologi ved Sentralsykehuset i Akershus 1975-2000, som ble landets første røkefrie sykehus.Et av hans nyere utsagn innen medisin var om Per Fugelli, at «Fugelli har i flere år motarbeidet tiltak som har vist seg å bedre folkehelsen» samt at «God helse skapes ikke av en hedonistisk livsstil som gir følelse av trivsel». At lut var viktig fremkom i en artikkel fra 2010, fordi  Jacobsen i 1981 hadde fått  Legeforeningen til å vedta manifestet «Røykfritt Norge år 2000», men manglet  vilje fra ledelsen, tross mengder med kunnskap om årsakene til kreft.  I 1998 uttalte han at hans kjepphester var at sår hals og sur mage kan, i stedet for syrehemmende reseptfrie piller med liten effekt, unngås ved å redusere stress, slutte med tobakk og kaffe, samt bruke lite fett og alkohol. Samme året uttalte han at Mandagsklubben på TVNorge var« pappskaller satt i system», samt at røykende kvinner hadde en god del større sjanse enn menn, til å få hjerteinfarkt. At «nikotin hører hjemme blant andre narkotika som hasj, crack, kokain og heroin» uttalte han i 1997 basert på en studie av Verdens helseorganisasjon.  Da Aril Edvardsen i 1996 mente at en måtte kutte røyken før en kunne døpe seg, sa Jacobsen til Aftenposten at «Jeg er ikke selv troende, men jeg mener likevel det er åpenbart at røyking er en grov forakt for skaperverket».Av utdannelse har han en cand.mag. i statsvitenskap i 2003, og har siden også forfattet andre politiske artikler, som i 2006 da han skrev at Landsorganisasjonen var en organisasjon som hatet jøder.  Da Ahmed Qurei ble invitert til Norge to år tidligere, skrev Jacobsen at han var en terrorist.


== Utgivelser ==
Carl Fredrik Ditlefsen (1968). Studies on the plasminogen-plasmin system of human plasma, with special reference to methodology and genetics (dr.med.-avhandling). Universitetet i Oslo: Universitetsforlaget. 
Carl Ditlef Jacobsen (1979). EKG-leksikon, begreper og definisjoner innen elektrokardiograf. Universitetsforlaget. ISBN 82-00-05289-3.  [136 sider]
Carl Ditlef Jacobsen og Ingrid Ellingsen (1991). Crohn's sykdom, en orientering til pasienten. Gastroenterologisk seksjon og Helseopplysningsutvalget ved Sentralsykehuset i Akershus.  [36 sider]
Carl Ditlef Jacobsen og Ingrid Ellingsen (1991). Ulcerøs colitt, en orientering til pasienten. Gastroenterologisk seksjon og Helseopplysningsutvalget ved Sentralsykehuset i Akershus.  [14 sider]
Carl Ditlef Jacobsen, Andreas Rydning og Arne Rosseland (1993). Fjernelse av tykktarmen, informasjon til pasienter med - ulcerøs kolitt - Crohns sykdom - arvelig polyppsykdom. Gastroenterologisk seksjon og Helseopplysningsutvalget ved Sentralsykehuset i Akershus.  [8 sider]
Carl Ditlef Jacobsen og Andreas Rydning (1993). Divertikler på tykktarmen, hvordan leve med disse plagene... : må jeg opereres?. Gastroenterologisk seksjon og Helseopplysningsutvalget ved Sentralsykehuset i Akershus.  [5 sider]


== Referanser ==


== Eksterne lenker ==
(en) Carl Ditlef Jacobsen på Internet Movie Database